stanford-oval/wikipedia huggingface dataset:
Hydra (sarjakuvat)
Historia

Hydran historia Marvel-universumissa alkaa liikemiehestä nimeltään Arnold Brown, joka perusti järjestön johtaakseen mahtavaa rikollisorganisaatiotaan. YPKVV kuitenkin murskasi järjestön ja vasta Paroni Struckerin otettua järjestö johtoonsa saattoi järjestön todellinen voittokulku alkaa. Strucker asetti järjestön tavoitteeksi maailman valloittamisen Hydralle. Suunnitelman toimeenpano ajoi Hydran ja Struckerin törmäyskurssille Charles Xavierin ja Magneton kanssa. Hydra äityi yhä röyhkeämmäksi operaatioissaan ja sen toiminnasta tuli julkisempaa kuin koskaan aiemmin. Tämä johti YPKVV:n perustamiseen, jonka ensimmäisiä primaaritehtäviä oli juuri Hydran muodostaman uhan eliminoiminen. Hydra surmasi YPKVV:n ensimmäisen johtajan, jonka seuraajaksi nousi Nick Fury.
Useiden maailmanvalloitusyritysten jälkeen Nick Fury surmasi eräässä taistelussa paroni Struckerin ja seurauksena, ilman Struckerin vahvaa johtajuutta, Hydra pirstoutui lukuisiksi pienemmiksi paikallisosastoiksi, joista jokaisella oli omat toimintadoktriininsa. Usein tällaiset itsenäiset haaraosastot käyttivät hyödykseen supervoimaisten yksilöiden kykyjä, kuten Hämähäkkinaisen kykyjä. Strucker herätettiin myöhemmin henkiin ja hän yhdisti lukuisia pienempiä osastoja oman valtansa alle suuremmaksi osastoksi.
Huolimatta Hydran uudelleenorganisoimisesta, useat itsenäistyneet osastot jatkoivat toimimistaan omien suunnitelmiensa mukaisesti. Seurauksena Hydran osastojen välille kehkeytyi verinen sisällissota.
Tunnettuja jäseniä

Seuraavat Marvel-universumin hahmot ovat työskennelleet Hydralle:
Paroni Wolfgang von Strucker - Ylihydra
Punakallo - yksi Hydran suurimmista johtajista
Werner von Strucker - Paroni Struckerin vanhin poika
Mentallo - Hydran erikoisagentti
Madame Hydra - New Yorkin Hydran johtajatar
Richard Fisk - Las Vegasin Hydran johtaja
Kingpin - Las Vegasin Hydran todellinen johtaja
Kameleontti - Hydran yksi agenteista, työskenteli Hydralle kerran
Silvermane - Amerikan itärannikon Hydran johtaja
Avaruusaave - Johtanut Hydraa kerran
Viikatemies - Itsenimitetty New Yorkin Hydran johtaja
Vastaus - Las Vegasin Hydran entinen palkkatappaja
Elektra - Hydran työllistämä palkkatappaja
Hämähäkkinainen
Millitantti - Kapteeni Amerikan voimia ja ulkonäköä jäljittelevä geenimanipuloitu Hydran agentti
Vasara - Thorin voimia ja ulkonäköä jäljittelevä geenimanipuloitu Hydran agentti
Taktinen voima - Rautamiehen voimia ja ulkonäköä jäljittelevä geenimanipuloitu Hydran agentti
Jousimies - Haukansilmän voimia ja ulkonäköä jäljittelevä geenimanipuloitu Hydran agentti
Aiheesta muualla

Marvel Directory-sivuston osuus Hydrasta (englanniksi)
Greatest Hits (Spice Girls)

| Greatest Hits Spice Girls |
| --- | --- | --- |

Kokoelmalevyn tiedot
 Äänitetty : 1996–2007
 Julkaistu: 12. marraskuuta 2007
 Formaatti: CD, CD + DVD
 Tyylilaji: popmusiikki
 Levy-yhtiö: Virgin
Listasijoitukset
  2.  93.
Spice Girlsin muut julkaisut
| Forever 2000 | Greatest Hits 2007 |   |
Singlet albumilta Greatest Hits
 ”Headlines (Friendship Never Ends)” Julkaistu: 5. marraskuuta 2007
Greatest Hits on brittiläisen popyhtye Spice Girlsin kokoelma-albumi, joka julkaistiin 12. marraskuuta 2007 levymerkillä Virgin Records. Albumi julkaistiin CD-levyn lisäksi myös erikoisversio johon kuuluu CD-levyn lisäksi myös musiikkivideoita sisältävä DVD-levy.
Kappaleet

Wannabe – 2.54
Say You’ll Be There – 3.57
2 Become 1 – 4.04
Mama – 3.41
Who Do You Think You Are – 3.45
Move Over – 2.43
Spice Up Your Life – 2.55
Too Much – 3.53
Stop – 3.25
Viva Forever – 4.13
Let Love Lead the Way – 4.16
Holler – 3.56
Headlines (Friendship Never Ends) – 3.30
Voodoo – 3.11
Goodbye – 4.21
Arvostelut

Allmusic:
NME:
Hääkuvaaja

| Hääkuvaaja> Bröllopsfotografen |
| --- | --- |

Ohjaaja:  Ulf Malmros
Käsikirjoittaja:  Ulf Malmros
Tuottaja:  Jan Blomgren
Säveltäjä:  Jimmy Lagnefors
Kuvaaja:  Mats Olofson
Leikkaaja:  Ulf Malmros
Tuotantosuunnittelija:  Teresa Beale
Pukusuunnittelija:  Jaana Fomin
Pääosat:   Björn Starrin  Tuva Novotny  Kjell Bergqvist 
Valmistustiedot
Valmistusmaa:  Ruotsi
Tuotantoyhtiö:  Bob Film, Sandrew Metronome, Film i Väst, TV4
Levittäjä:  Sandrew Metronome
Ensi-ilta:  11. joulukuuta 2009 (Suomi)
Kesto:  1:55
Alkuperäiskieli:  Ruotsi
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Hääkuvaaja on Ulf Malmrosin ohjaama ruotsalainen yhteiskunnallisesti virittynyt romanttinen komedia. 2009 valmistunut elokuva kertoo värmlantilaisesta Robinista, joka jäätyään työttömäksi, joutuu etsimään onneaan Tukholmasta ja puikkelehtii niin yhteiskunnallisten kuin maakunnallistenkin erojen viidakossa.
Rooleissa

| 0 | 1 | 2 |
| --- | --- | --- |
|  Björn Starrin  | … |  Robin   |
|  Tuva Novotny  | … |  Astrid   |
|  Kjell Bergqvist  | … |  Jonny   |
|  Johannes Brost  | … |  Clas   |
|  Tomas Tjerneld  | … |  Ove   |
|  Lotta Tejle  | … |  Gunilla   |
|  Johanna Strömberg  | … |  Malin   |
|  Johan Andersson  | … |  Bobby   |
|  Rebecca Scheja  | … |  morsian   |
|  Anastasios Soulis  | … |  sulhanen   |
|  Marianne Scheja  | … |  Cecilia   |
|  Erik Lundin  | … |  autokauppias   |
|  Michael Nyqvist  | … |  näyttelijä   |
|  Jessica Liedberg  | … |  näyttelijätär   |
Guildo hat Euch lieb!

| Guildo hat Euch lieb!> Kappaleen tiedot |
| --- | --- |
Esittäjä(t):  Guildo Horn
Säveltäjä(t):  Stefan Raab
Sanoittaja(t):  Stefan Raab
Euroviisutiedot
Vuosi:  1998
Maa:  Saksa
Kieli:  saksa
Sijoitus:  7.
Pisteet:  86
Sanat:  sanoitus
Guildo hat Euch lieb! (suom. Guildo rakastaa teitä!) on Guildo Hornin esittämä kappale, jolla hän edusti Saksaa vuoden 1998 Eurovision laulukilpailussa Ison-Britannian Birminghamissa. Kappaleen on sanoittanut ja säveltänyt Stefan Raab, mutta hän esiintyi taiteilijanimellä Alf Igel (väänös saksalaisesta säveltäjästä Ralph Siegel).
Kappale sijoittui Euroviisuissa seitsemänneksi 86 pisteellä.
Hairspray (vuoden 2007 elokuva)

| Hairspray |
| --- | --- |

Ohjaaja:  Adam Shankman
Käsikirjoittaja:  Leslie Dixon (screenplay), John Waters (1988 Screenplay)
Tuottaja:  Craig Zadan Neil Meron Robert Shaye Marc Shaiman Scott Wittman Toby Emmerich
Säveltäjä:  Marc Shaiman
Kuvaaja:  Bojan Bazelli
Leikkaaja:  Michael Tronick
Pääosat:  Nikki Blonsky - Tracy Turnblad
Valmistustiedot
Valmistusmaa:  Iso-Britannia, Yhdysvallat
Tuotantoyhtiö:  Ingenious Media
Levittäjä:  New Line Cinema Netflix
Ensi-ilta:  2007
Kesto:  117 min
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Hairspray on vuonna 2007 ensi-iltansa saanut musikaalielokuva. Elokuvan ovat tuottaneet Craig Zadan ja Neil Meron ja sen ohjaaja on Adam Shankman. Elokuvan Yhdysvaltain, Kanadan ja Englannin ensi-ilta oli 20. heinäkuuta. Elokuva on sovitus samannimisestä Tony-palkinnon voittaneesta Broadway-musikaalista. Musikaali taas pohjautuu John Watersin vuonna 1988 valmistuneeseen elokuvaan. Tarinassa seurataan teini-ikäistä Tracy Turnbladia hänen matkallaan tähteyteen tanssijana ja toisaalta hänen taistelussaan rotusyrjintää vastaan.
Näyttelijät

Nikki Blonsky - Tracy Turnblad
John Travolta - Edna Turnblad
Christopher Walken - Wilbur Turnblad
Zac Efron - Link Larkin
James Marsden - Corny Collins
Amanda Bynes - Penny Pingleton
Michelle Pfeiffer - Velma Von Tussle
Brittany Snow - Amber Von Tussle
Queen Latifah - Motormouth Maybelle
Elijah Kelley - Seaweed J. Stubbs
Allison Janney - Prudy Pingleton
Jerry Stiller - Mr. Pinky
Paul Dooley - Mr. Spritzer
Taylor Parks - Little Inez
Arvioita

Turun Sanomien Tapani Maskula arveli tämän version menevän läpi ”pikaruokakulttuurin myrkyttämille” nykynuorille, jotka eivät tunne Watersin alkuperäiselokuvaa. Siitä on hänestä hiottu monia olennaisia 1960-luvun särmiä: ”Tämän Hairsprayn perusteella tuskin kukaan aavistaisi mitä kyseinen vuosikymmen merkitsi kapinoivalle nuorisolle ja seksuaalista tasa-arvoa tavoitelleelle vallankumoukselle.”
Aiheesta muualla

Elokuvan virallinen sivusto (englanniksi)
Halvor Smith

| Halvor Smith> Henkilötiedot |
| --- | --- |
Koko nimi:  Halvor Ramel Smith
Syntynyt: 4. helmikuuta 1960 Oslo, Norja
Uran tiedot
Pituus:  186 cm
Paino:  78 kg
Laji:  purjehdus
Halvor Ramel Smith (s. 4. helmikuuta 1960 Oslo, Norja) on norjalainen purjehtija. Smith kilpaili vuoden 1984 kesäolympialaisissa sijoittuen sijalle 17 tornado-luokassa yhdessä Per Ferskaugin kanssa.
Hondurasin kansalliskongressi

| Hondurasin kansalliskongressi> Tyyppi |
| --- | --- |
Tyyppi:  yksikamarinen
Johto
Puhemies:  Mauricio Oliva
Kokoonpano
Edustajia:  300
 
Puolueet:  Hallitus (67) Hondurasin kansallispuolue (61)  Hondurasin kansallismielinen liitto (4)  Hondurasin kristillisdemokraattinen puolue (1)  Demokraattinen yhdistymispuolue (1) Oppositio (61) LIBRE (30)  Hondurasin liberaalipuolue (26)  Partido Innovación y Unidad (4)  Partido Anticorrupción de Honduras (1)
Vaalit
Valintatapa:  suhteellinen vaalitapa
Viimeisimmät vaalit:  29. marraskuuta 2009
Kokouspaikka
 Tegucigalpa
Kotisivut
 http://www.congresonacional.hn/
Hondurasin kansalliskongressi (esp. Congreso Nacional) on Hondurasin valtion yksikamarinen lainsäädäntöelin. Se on yksikamarinen, ja siellä istuu 128 edustajaa, jotka valitaan suhteellisella vaalitavalla nelivuotiskaudelle. Parlamentin pääpuolueet ovat Hondurasin kansallispuolue ja Hondurasin liberaalipuolue. Kansankongressi kokoontuu Palacio Legislativo-nimiseen rakennukseen Tegucigalpan keskustaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:National Congress of Honduras
Guildfordin pubipommit

| Guildfordin pubipommit |
| --- | --- |
 Pommi-iskun muistolaatta
Paikka:  Guildford, Englanti  51°14′13.39″N, 0°34′18.31″W
Kohde:  brittisotilaat
Ajankohta:  5. lokakuuta 1974
Iskutyyppi:  2 aikapommia
Kuolleita:  5
Haavoittuneita:  yli 65
Epäilty/epäillyt:  Väliaikainen IRA
Guildfordin pubipommit olivat Väliaikaisen IRA:n kahdessa paikallisessa pubissa 5. lokakuuta 1974 räjäyttämää pommia, joiden seurauksena kuoli neljä ja haavoittui 50 henkeä, joista osa oli Pohjois-Irlannista palanneita Britannian armeijan sotilaita. Ensimmäinen pommi räjähti Horse and Groom -pubissa kello 20.30 ja toinen puoli tuntia myöhemmin läheisessä Seven Starsissa.
Neljä iskuista epäiltyä tuomittiin elinkautisiin vankeusrangaistuksiin, mutta heidät todettiin myöhemmin syyttömiksi ja vapautettiin.
Hősök teren metroasema

Hősök tere on Budapestin metron linjan 1 asema Pestin puolella Unkarin pääkaupungissa Budapestissa. Se sijaitsee Sankarien aukiolla Budapestin Kaupunginpuiston läheisyydessä. Asema on maanalainen ja se on avattu vuonna 1896. Aiemmin asema on tunnettu myös nimellä Aréna út.
HMAS Vendetta (D69)

| HMAS Vendetta |
| --- | --- |
 HMAS Vendetta

Aluksen vaiheet
Rakentaja:  Fairfield Shipbuilding and Engineering Company, Govan, Skotlanti
Kölinlasku:  marraskuu 1916
Laskettu vesille:  3. syyskuuta 1917
Palveluskäyttöön:  11. marraskuuta 1933
Loppuvaihe:  myyty romutettavaksi 20. maaliskuuta 1946
Tekniset tiedot
Uppouma:  1 207 t (standardi) 1 513 t (max)
Pituus:  95 m (kokonaispituus) 94,1 m (vesiraja)
Leveys:  8,99 m
Syväys:  3,27 m
Koneteho:  27 000 hv
Nopeus:  34 solmua
Miehistöä:  134
Aseistus
Aseistus:  4 × 4″ tykkiä 1 × 3″ ilmatorjuntatykki 2 × QF 2 naulan ilmatorjuntatykkiä 6 × 21″ (533 mm) torpedoputkea
HMAS Vendetta (viirinumero D69) oli Australian laivaston V-luokan hävittäjä toisessa maailmansodassa. Alus oli alun perin Britannian kuninkaallisen laivaston V-luokan hävittäjä HMS Vendetta.
Valmistus

Alus tilattiin Fairfield Shipbuilding and Engineering Companyltä Govanista Glasgow’sta, missä köli laskettiin 25. marraskuuta 1916. Alus laskettiin vesille 3. syyskuuta 1917 ja otettiin palvelukseen 17. lokakuuta.
Palvelus

HMS Vendetta liitettiin palvelukseen otettaessa 13. hävittäjälaivueeseen. Alus kohtasi Saksan keisarikunnan laivaston miinanraivausosaston Kattegatissa pian palveluksen aloitettuaan. Alus suojasi 17. marraskuuta laivueensa mukana 1. kevyen risteilijälaivueen risteilijöitä HMS Caledon, HMS Galatea, HMS Royalist ja HMS Inconstant Helgolandin taistelussa Saksan laivaston risteilijäosastoa vastaan. Vuoden 1918 alun alus palveli lähinnä partio- ja saattuetehtävissä.
Sodan päätyttyä alus lähti 22. marraskuuta 1918 kontra-amiraali Edwyn Alexander Sinclairin Viron rannikolle lähetetyn laivasto-osaston mukana Kööpenhaminaan. Alus pelasti 12. joulukuuta miinaan osumisen seurauksena tuhoutuneelta HMS Cassandralta 470 miestä, jotka se toimitti osaston mukana Tallinnaan. Alus hinasi 26. joulukuuta vallatun Neuvosto-Venäjän laivaston hävittäjä Spartakin Tallinnaan. Alus lähti 2. tammikuuta 1919 osaston mukana paluumatkalle, ja se saapui 10. tammikuuta Rosythiin.
Alus hinasi vuonna 1919 Scapa Flow’hun ankkuroituja Saksan laivaston hävittäjiä Rosythiin. Vuonna 1920 alus vieraili Zeebruggessä aluksen päällikön komentajakapteeni Nashin luovuttaessa HMS Vindictiven Belgian laivastolle. Alus palveli huhtikuussa 1923 Itämerellä, jolloin Puolan presidentti, marsalkka Pilsudski tarkasti aluksen Gdyniassa. Alus kohtasi matkallaan myös Viron laivaston Vambolan. Britteinsaarille palattuaan alus pelasti Aberdeenin edustalle ajaneen rahtialus Imperial Princen miehistön.
Välimeren laivastossa alus oli vuosina 1924–1933, jolloin se oli liitettynä sekä 1. että 5. hävittäjälaivueeseen.
Australia

Australian hallitus päätti korvata laivastollaan olevat viisi S-luokan hävittäjää (HMAS Stalwart, HMAS Success, HMAS Swordsman, HMAS Tasmania ja HMAS Tattoo) ja laivueenjohtaja HMAS Anzacin lainaamalla Britanniasta uudempia aluksia. Amiraliteetti päätti luovuttaa V-luokan alukset HMS Vampiren ja HMS Vendettan sekä W-luokan alukset HMS Voyagerin ja HMS Waterhenin. Lisäksi luovutettiin laivueenjohtajaksi Scott-luokan laivueenjohtaja HMS Stuart.
Luovutettavat alukset poistettiin 11. lokakuuta 1933 Portsmouthissa kuninkaallisen laivaston palveluksesta, ja ne otettiin samana päivänä palvelukseen Australian laivastoon. HMAS Vendettan ensimmäisenä päällikkönä oli Jack Donovan.
Australia > HMAS Vendetta

Vendetta aloitti 17. lokakuuta 1933 osaston mukana matkansa Chathamista Australiaan. Se kulki Suezin kanavan läpi saapuen Singaporeen 28. marraskuuta, Darwiniin 7. joulukuuta ja lopulta Sydneyyn 21. joulukuuta. Alus siirrettiin reserviin 31. tammikuuta 1934. Se palasi palvelukseen 10. lokakuuta 1934 päällikkönään A. S. Rosenthal korvatessaan Waterhenin. Alus lähti 16. lokakuuta 1934 Sydneystä saattaakseen Gloucesterin herttuaa kuljettaneen HMS Sussexin Port Phillipinlahdelta Melbourneen, jossa Vendetta vietti viikon osallistuen Victorian Centennary -juhlallisuuksiin.
Melbournesta alus palasi Sydneyyn, jossa se oli ankkurissa aina maaliskuuhun 1935 saakka. Alus teki laivastovierailun Uuteen-Seelantiin, mistä se palasi Sydneyyn 1. huhtikuuta ankkuriin Farm Coveen. Vendetta saattoi 12. elokuuta laivueensa mukana HMAS Canberraa ja Sussexia kevätristeilyllä vieraillen Queenslandin satamissa Darwinissa, Fremantlessa ja Melbournessa ennen paluuta Sydneyyn 15. marraskuuta.
Alus siirrettiin 1. kesäkuuta 1938 reserviin oltuaan normaalissa rauhanajan palveluksessa ja vietettyään vuodesta 1936 alkaen yli puolet ajasta Sydneyn satamassa. Lukuun ottamatta huhtikuussa 1937 tehtyä vierailua Uuteen-Seelantiin alus vietti koko ajanjakson Australian vesillä.
Alus palasi 29. syyskuuta palvelukseen päällikkönään Glen Gant. Alus vietti viimeiset kuukaudet ennen toisen maailmansodan alkamista pääosin satamassa. Ainoastaan joitakin harjoituksia oli Uuden Etelä-Walesin rannikolla. Alus lähti 14. lokakuuta 1939 Stuartin ja Waterhenin kanssa Sydneystä Darwinin ja Lombokinsalmen kautta Singaporeen. Merellä osasto sai määräyksen jatkaa Singaporesta edelleen Välimerelle. Vampire ja Voyager liittyivät osastoon 29. lokakuuta Singaporessa.
Vendetta jatkoi 13. marraskuuta matkaansa osaston mukana Singaporesta Maltalle, jonne se saapui 14. joulukuuta. Osastosta muodostettiin 2. tammikuuta 1940 Välimeren laivaston 19. hävittäjäviirikkö.
Alus oli toisen maailmansodan alun Välimerellä osallistuen Matapanin taisteluun sekä Kreikan evakuointiin.
Palveluksesta Vendetta poistettiin 27. marraskuuta 1945 ja myytiin 20. maaliskuuta 1946 Penguin Propriety Limitedille Sydneyssä. Runko upotettiin 2. heinäkuuta 1948 Sydney Headsiin.
Haavikko-niminen mies

| Haavikko-niminen mies |
| --- | --- |

Kirjailija:  Mauno Saari
Genre:  elämäkerta
Kustantaja:  Otava
Julkaistu:  2009
Ulkoasu:  sidottu
Sivumäärä:  500
ISBN:  978-951-1-22741-0
Löydä lisää kirjojaKirjallisuuden teemasivulta
Haavikko-niminen mies on vuonna 2009 ilmestynyt kirjailija ja kustantaja Paavo Haavikkoa käsittelevä elämäkertateos, jonka on kirjoittanut Mauno Saari.
Haavikon poika Heikki Haavikko jätti käräjäoikeudelle pyynnön estää kirjan julkaisu, koska hän ei saanut kirjaa ennakkoon luettavakseen. Käräjäoikeus kuitenkin hylkäsi vaatimuksen.
Mauno Saari kertoo kirjassa harkinneensa elämäkertahankkeesta luopumista, kun hänelle oli selvinnyt Heikki Haavikon vastustus sitä kohtaan Paavo Haavikon vielä eläessä. Saaren mukaan Paavo Haavikko itse oli tällöin pyytänyt häntä jatkamaan kirjoittamista.
Heikki Haavikko väitti Saaren kirjan sisältävän muun muassa hänen isänsä terveydentilaan liittyviä arkaluonteisia seikkoja. Saari kiisti väitteen sanoen, ettei hän ollut puhunut yhdenkään sellaisen lääkärin kanssa, jolla olisi ollut pääsy Paavo Haavikon potilasasiakirjoihin. Kiistan vuoksi Heikki Haavikko antoi isänsä teosten uusintapainosten julkaisuoikeudet WSOY:lle..
Kirjan tyyli ja sisältö

Mauno Saaren kirjan lähdeaineistona ovat olleet Haavikon omat teokset, Saaren muistiinpanot hänen Haavikon kanssa käymistään keskusteluista ja hänen tekemänsä haastattelut sekä muiden kirjoittamat tekstit. Saaren kirjoitustyyli ei tarkkaan erottele hänen ja Haavikon puhetta ja kirjoitusta, vaikka ero on lukijalle olemassa.
Saari kertoo kirjassa muun muassa Haavikon yllättävistä ja rajuista raivokohtauksista. Haavikko oli kirjoittanut libreton vuoden 1975 Savonlinnan oopperajuhlilla esitettyyn Aulis Sallisen oopperaan Ratsumies. Eräs yksityiskohta oopperan lavastuksessa oli ollut Haavikon mielestä väärin. Haavikko oli kestänyt ensi-illan tyynenä, mutta sai myöhemmin kesäpaikassaan raivokohtauksen hänen puolisonsa Ritva Haavikon kehuttua oopperaa hienoksi. Paavo Haavikko oli lyönyt kaksi tuolia pirstaleiksi sekä särkenyt astioita, puhelimen ja tuvan ikkunat.
Aiheesta muualla

Marttila, Hannu: Bulevardin Learin viimeiset sanat. Mauno Saaren Haavikko-kirja on eloisaa historiaa, mutta jatkaa riitaa kirjailijan pojan kanssa (vanhentunut linkki) Helsingin Sanomat.  9.10.2009. Arkistoitu 12.1.2016. Viitattu 1.1.2016.
Haastateltavana Mauno Saari. Aamun kirja 9.10.2009.
HMS Cornwall (1902)

| HMS Cornwall |
| --- | --- |
 HMS Cornwall

Aluksen vaiheet
Rakentaja:  Pembroken telakka
Kölinlasku:  11. maaliskuuta 1901
Laskettu vesille:  29. lokakuuta 1902
Palveluskäyttöön:  1. joulukuuta 1905
Loppuvaihe:  myyty romutettavaksi 7. heinäkuuta 1920
Tekniset tiedot
Uppouma:  9 950 t
Pituus:  137 m
Leveys:  20 m
Syväys:  7,6 m
Koneteho:  22 000 ihp
Nopeus:  23 solmua
Miehistöä:  678
Aseistus
Aseistus:  14 × BL 6" Mk VII -tykkiä 9 × QF 12 naulan 12 cwt -laivatykkiä 3 × QF 3 naulan Hotchkiss -tykkiä 2 × 18" torpedoputkea
HMS Cornwall oli Britannian kuninkaallisen laivaston Monmouth-luokan panssariristeilijä, joka palveli ensimmäisessä maailmansodassa.
Valmistus

Alus tilattiin Pembroken telakalta, missä köli laskettiin 11. maaliskuuta 1901. Alus laskettiin vesille 29. lokakuuta 1902 ja valmistui 1. joulukuuta 1905.
Palvelus

Alus ajoi karille 6. elokuuta 1911 Pinnacle Rockiin Nova Scotian rannikolla avustaessaan karille ajanutta HMCS Niobea. Hylyt nostettiin ja palautettiin palvelukseen.
Ensimmäisen maailmansodan alkaessa alus lähetettiin Länsi-Afrikan rannikolle etsimään ja kiinniottamaan Saksan keisarikunnan kauppalaivoja. Se siirrettiin Falklandin saarille liittyen vara-amiraali Doveton Sturdeen alueella olleeseen laivasto-osastoon, johon kuuluivat taisteluristeilijät HMS Inflexible ja HMS Invincible, ironclad-taistelulaiva HMS Canopus sekä kaksi panssariristeilijää, kolme kevyttä risteilijää sekä apuristeilijä. Osasto kohtasi 8. joulukuuta Saksan keisarikunnan Itä-Aasian laivueen, joka oli aiemmin Coronelin taistelussa tuhonnut brittiläisen laivasto-osaston. Saksalaiseen laivueeseen kuuluivat panssariristeilijät SMS Scharnhorst ja SMS Gneisenau sekä kevyet risteilijät SMS Nürnberg, SMS Leipzig ja SMS Dresden. Seuranneessa taistelussa saksalaisosasto tuhoutui lukuun ottamatta pakoonpäässyttä Dresdeniä. Cornwall osallistui Leipzigin upottamiseen.
Taistelun jälkeen Cornwall palasi Länsi-Afrikan rannikolle, josta se siirrettiin kesäkuussa 1915 Dardanelleille. Lokakuussa 1916 alus lähetettiin Itä-Intian ja Kiinan laivastoasemalle suojaamaan ympärysvaltojen kauppamerenkulkua kaappareilta. Alus palasi huollettavaksi Britteinsaarille 1917. Sodan lopun alus suojasi Kanadan ja Britteinsaarten välisiä saattueita.
Alus poistettiin palveluksesta alkuvuodesta 1919 ja se myytiin romutettavaksi 7. heinäkuuta 1920.
Halvorsfjellet

Halvorsfjellet
Halvorsfjellet on kuvassa oikealla ja vasemmalla Dalsfjellet helmikuussa 2009
| --- | --- |
Tyyppi:  vuorenhuippu (en) 
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 214 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Halvorsfjellet on Skandeilla sijaitseva vuori Tromssan lääniin kuuluvassa Paatsivuonon kunnassa, Norjassa. Se sijaitsee Kjusakdalenin länsipuolella. Vuoren korkein kohta on 1 214 metriä merenpinnan tasoa ylempänä.
Helsingin Naisurheilijat

| Helsingin Naisurheilijat |
| --- | --- |
Perustettu:  1932
Lakkautettu:  1979
Paikkakunta:   Helsinki, Suomi
Lajit:  yleisurheilu
Helsingin Naisurheilijat oli vuosina 1932–1979 toiminut helsinkiläinen urheiluseura, joka keskittyi naisten yleisurheiluun. Se oli Suomen ensimmäinen naisurheiluseura ja perustettiin aikana, jolloin Suomen Urheiluliitto oli luopunut naisten kilpailutoiminnasta, eivätkä myöskään naisten voimistelujärjestöt hyväksyneet kilpaurheilua. Helsingin Naisurheilijoiden toiminnan alkuaikojen merkittävin hahmo oli Lempi Hartikka.
Kalevan Kisoissa seuran urheilijat voittivat kaikkiaan 11 Suomen mestaruutta. Helsingin Naisurheilijoiden joukkue teki myös kuusi 4 x 100 metrin viestijuoksun Suomen ennätystä vuosina 1939 ja 1956–1965.
Kirjallisuutta

Helsingin Naisurheilijat 20-vuotias : katsaus seuran toimintaan 1932–1952.  Helsinki:  Helsingin Naisurheilijat, 1952.
Helsingin Naisurheilijat r.y. 30-vuotias : katsaus seuran toimintaan 1932–62.  Helsinki:  Helsingin Naisurheilijat, 1962.
Hondurasin kansallispuolue

| Hondurasin kansallispuolue |
| --- | --- |
  
  
  
Perustettu:  27. helmikuuta 1902
Johto:   Ricardo Álvarez 
Ideologia:   konservatismi  nationalismi 
Poliittinen kirjo:  keskusta-oikeisto
Toimisto:  Tegucigalpa
Kansalliskongressi:  71 / 128
Kotisivu:  www.partidonacional.net
Infobox OKNimi-testi OK: 
Hondurasin kansallispuolue (esp. Partido Nacional de Honduras, PNH) on hondurasilainen keskusta-oikeistolainen konservatistinen puolue, joka on maan merkittävin oikeistopuolue. Se hallitsee liberaalipuolueen (PLH) kanssa Hondurasin poliittista kenttää.
Kansallispuolueen perustamisvuotena pidetään vuotta 1902, jolloin perustettiin Hondurasin kansallinen progressiivipuolue. Tuleva presidentti Manuel Bonilla oli järjestämässä uuden puolueen perustamista. Bonilla voitti seuraavana vuonna vaalit. PLH ja PNH olivat Hondurasin ainoat puolueet vutoeen 1948. PNH on ollut perinteisesti suositumpi maaseudulla ja köyhemmissä eteläisissä departementeissa.
Hưng Yên

Hưng Yênin kaupunki vuonna 2015.
Hưng Yên on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 40 000 asukasta.
Se sijaitsee 60 kilometriä Hanoista, jonne pääsee sekä rautateitse että valtatietä 5.